Wat skud op SA Skrywers Facebook groep?
Onthou van ons verskillende bene op SA Skrywers:
1. Kort stories (essays) 500 woorde elke week word een voorgelees deur Ria Fourie op Rainbow Gospel Radio. E-pos aan my en aan Ria direk by woordennoot@gmail.com met die opskrif essay.
2. Stuur ‘n kort, grappige storie van so 500 woorde aan egafrikaans by D@anie.co.za
2. Die roman wedstryd van die US Woordfees.Sluitingsdatum 30 September
3. Skryf ‘n kinderverhaal vir 6- 13 jariges Julle hoef nie prentjies by te he nie.. E-pos vir elsabedebeer8@gmail.com
4. Ons uitdaging vir ons Kontreibundel; ons trek nou by Uitdaging 14. Begrafnis op Reddersburg. Nie meer as 2 000 woorde nie. Onthou, dit moet op ‘n klein, plattelandse dorpie afspeel.
Terugvoer oor skryfwerk : Uitdaging 13
Dankie vir elke inskrywing. Daar was baie goeie storie-idees.
• Vermy langdradige handeling, dit verbreek die spanning van die storie en laat die leser se gedagtes afdwaal.
• Skryf vir jouself eers ‘n “backstory”, dit help jou om jou karakters te leer ken. Wat is die kern van jou storie? Wat wil jy aan die leser oordra?
• Dink mooi oor ‘n uitdaging, bv. Boere-opskop op Bitterfontein. Hoe klink dit vir jou? Is dit ‘n storie oor ‘n lekker opskop vol lewendige karakters of net ‘n vertelling van gebeure wat plaasgevind? Vra jouself vrae voor jy wegspring om te skryf.
• ‘n Kortverhaal het min woorde, passop vir te veel onnodige karakters. “Head-hopping is hinderlik.
• Mooiskrywery, het ek reeds voorheen genoem.
Hou aan skryf, dit is hoe mens jouself herontdek en beter raak. Dit hou nooit op nie, enige skrywer kan ALTYD verbeter. Ek praat met myself ook!
Augustus 24, 2017 Augustus 26, 2017
Jy kan nou ons bundel op Amazon.com kry, volg net die stappe soos hieronder:
Gaan na Amazon.com. Soek by boeke met die nommer ASIN: B074RFXJWZ (Vir Nostalgie)
Ons Nostalgie-bundel lê tans op nr 8 van 100 top Afrikaanse verkopers op Amazon
Merk duidelik JEUG , plaas op die blad, en stuur vir my by elsabedebeer8@gmail.com voor 31 Oktober 2107. Kom ons kyk of julle belangstel
DIE VOLGENDE RILLERS/SPOOKSTORIES WORD OPGENEEM IN ONS “BOE” – RILLERBUNDEL! (Gekies uit 41 inskrywings)
Zombie Republiek – Juanita Swart
Aan die einde vd reënboog – Bronwyn Meyer
Asem – Alma Swart
Bloeddrif – Ina Cantoni
Die Droomvanger – Louis J Nell
Die Losieshuis – Rosalee Meyer
Die Rooikat – Maritza du Preez
Die seun van Malawi – Lianda vd Merwe
Die Skildery – Lettie Jordaan
Eindelose Nag – Anita de Kock
Kliphuis – Hante du Toit
Laaste rusplek – Marion Low
Laksmansberg – Pieter van Loggerenberg
Morning after – Douwlina du Plessis
Reddersburg Hotel – Noddy Schutte
Skaakmat – Martelize Faber
Siembamba – Sonja Brown
Vleuels – Pieter Saayman
Volmaan – Lana Lubbe
Die Ontgroening – Riana le Roux
Die dood van Kaalvoet Faan – Hanlia Dippenaar
Wanneer die tyd reg is – Riana Barnard Matthee
Vervloeking – Hannes Snyman
DIE WENSTORIE IS:
Baie geluk! Douwlina du Plessis het die wenstorie gekies en die prys geborg. Baie dankie daarvoor.
3. Adresse en telefoonnommers
3.1.1. In Afrikaans volg die straatnommer op die straatnaam, en die nommer van ‘n woonstel op
die gebou se naam. (In Engels is dit omgekeerd)
3.1.2. In geval van verskillende plekke met dieselfde naam word die provinsie se naam nie in die
adres op ‘n koevert vermeld nie; dit kan wel in ‘n sin bygevoeg word.
Sy bly in Heidelberg, Wes-Kaap, waas sy as dokter praktiseer. (let op die komma na
3.1.3. Die voorsetsel saam met ‘n spesifieke straatadres in ‘n sin is ‘by’ (NIE: in/te)
Riki van der Merwe woon by Mimosastaat 18.
MAAR: Die huis wat te koop is, is in Mimosastraat.
Uitsondering: Die gebou is aan die Buitengracht/Heernengracht/Buitenkant in Kaapstad.
3.2. Skryfwyse van adress- los en vas.
3.2.1. ‘n Straatnaam wat uit ‘n soortnaamverbinding bestaan, word slegs vas geskryf.
3.2.2. Eienaamsamestellings wat ‘n eienaam vorm, kan los of vas geskryf word.
“Die Taaldiens verkies om straatname wat eienaamelemente bevat, vas te skryf, behalwe in
gevalle waar die straatnaam meer as een eienaamelement bevat. Dan gebruik ons ‘n koppel-
teken tussen die laaste eienaam en die aanduider, byvoorbeeld ‘-straat’ of ‘-rylaan’.
Die koppelteken word ook ingespan waar dit werklik nodig is om leesbaarheid te verhoog:
3.2.3. Straatname waarin rangtelwoorde voorkom, kan óf los óf vas geskryf word:
Vierde Straat of Vierdestraat
Sesde Laan of Sesdelaan
3.2.4. As die rangtelwoorde gedeeltelik in syfervorm weergegee word, word die verbinding los
26ste Straat of 26e Straat
3.3: Hoofletters en kleinletters:
3.3.1. Wanneer ‘n straatnaam met ‘n syfer begin, begin die tweede deel met ‘n hoofletter.
25ste Straat of 25e Straat
3.3.2. Wanneer die adres in blokvrom op ‘n koevert of boaan ‘n brief geskryf word, word die naam
van die plek of poskantoor in hooflettes geskryf.
3.4.1 . Rangtelwoorde kan óf met die syfer plus ‘-de’ of ‘-ste’ eindig.
19de of 19e
25ste of 25e
100ste of 100e
3.4.2. ‘Straat’ word nie afgekort nie.
Sewende Straat (NIE: Sewende Str.)
3.4.3. Die afkorting ‘h.v’ word gebruik vir ‘op die hoek van’. In ‘n sin word dit egter uitgeskryf.
h.v.Crozier-en Andringstraat ( NIE: h/v Crozier-en Andringstrate )
Die gebou is op die hoek van Crozier-en Andringstraat.
3.4.4. Die afkorting ‘p.a’ word gebruik vir ‘per adres’.
p.a. Deidre Jonck (NIE: p/a Deidre Jonck)
3.5.1 In ‘n sin word ‘n adres met kommas geskei.
Die kantoor is by Birdstraat, Stellenbosch.
3.5.2 Geen komma kom voor die poskode in ‘n volledige sin nie.
Stuur aansoeke na: Die Taalsentrum, Privaat sak X1, Matieland 7601.
3.5.3 Wanneer die adres in blovorm op ‘n koevert of boaan ‘n brief geskryf word, word
daar geen kommas of punte na die reëls ingevoeg nie.
3.6.1. Die gebiedskode word eerste geplaas, deur die eerste drie en dan die laaste vier syfers. Selfooonommers word soortgelyk gespasieer. Geen hakies of koppeltekens word gebruik nie.
021 808 2213
082 413 8465
3.6.2. Tolvrye nommers word anders gegroepeer.
08600 220 224
3.6.3. Uitbreidings word as volg geskryf (‘Uitbreiding’ kan ook uitgeskryf word):
012 433 6635 uitbr.456 (na werk)
3.6.4. Wanneer oorsese lesers deel van ‘n dokument se teikengroep is, word die nommer deur
Suid-Afrika se kode (+27) voorafgegaan en word die nul van die gebiedskode weggelaat.
+27 11 975 6503